**SRIJEDA, 25.3.2020.**

**PREDMET: HRVATSKI JEZIK - 1.SAT**

**NASTAVNA JEDINICA**: Čudnovate zgode šegrta Hlapića (ulomak), I. Brlić-Mažuranić

(uvod u lektirno djelo), čitanka str. 58. i 59., RB str. 62

Za lektiru ste ovaj mjesec čitali dječji roman Čudnovate zgode šegrta Hlapića koji je napisala naša poznata književnica Ivana Brlić – Mažuranić.

IGRA ASOCIJACIJA

Probaj pogoditi rješenje svakog stupca, a zatim konačno rješenje igre. Broj crtica znači koliko riječ u odgovoru ima slova.

|  |  |  |
| --- | --- | --- |
| DLAKA | RADNE | ZNATIŽELJNA |
| OGRLICA | VISOKE | ZAIGRANA |
| ČUVAR | KOŽNE | VESELA |
| PRIJATELJ | GUMENE | NESTAŠNA |
| **\_ \_ \_** | **\_ \_ \_ \_ \_** | **\_ \_ \_ \_ \_** |
| **\_ \_ \_ \_ \_ \_ \_ \_ \_ \_ \_ \_ \_ \_**  **\_ \_ \_ \_ \_ \_ \_ \_ \_ \_ \_ \_ \_** | | |

Na današnjem prvom satu hrvatskoga jezika prvo ćemo pročitati dio romana u čitanci na str. 58.

Pročitaj samostalno i s razumijevanjem. Ukoliko je potrebno pročitaj i dva puta.

Zapiši u pisanku. Piši uredno i točno.

Školski rad

Čudnovate zgode šegrta Hlapića

Ivana Brlić – Mažuranić

Opširnije književno djelo koje govori o djeci i njihovim pustolovinama nazivamo **dječji roman**.

Glavni lik: šegrt Hlapić

Osobine glavnog lika: dobar, pošten, požrtvovan, vrijedan, pažljiv, rado pomaže

Ostali likovi: Gita, Bundaš, majstor, majstorica, Grga, Crni čovjek, Marko, seljaci…

Poruka: Dobro se dobrim vraća.

Prepiši i dopuni rečenice.

HLAPIĆ

Hlapić je bi malen kao \_\_\_\_\_\_\_\_\_\_\_\_ , a veseo kao \_\_\_\_\_\_\_\_\_\_\_\_\_\_\_ .

MAJSTOR MRKONJA

Imao je kuštravu kosu \_\_\_\_\_\_\_\_\_\_\_\_\_\_\_\_, a duge brkove do ramena. Njegov glas bio je tako jak i krupan kao u \_\_\_\_\_\_\_\_\_\_\_\_\_\_\_\_\_ .

**HRVATSKI JEZIK – 2.SAT**

Nakon pisanja u pisanku odigraj kviz. Bilježi si plusiće (+) za točne odgovore.



Link za cijeli kviz nalazi se u e-mailu.

Ako ste uspješno riješili kviz, a nadam ste da jeste, onda vam neće biti problem odgovoriti na nekoliko pitanja u pisanku. Svi koji imate mogućnost printanja listića možete ga isprintati i riješiti na papiru (kasnije zalijepi u pisanku). Ukoliko nemate printer, na pitanja odgovorite u pisanku. Listić se nalazi u prilogu u e-mailu.

**PREDMET: MATEMATIKA**

**NASTAVNA JEDINICA**: Dijeljenje brojeva do 100 - vježbanje i ponavljanje, RB: str. 97 i 98

Nakon pisanog množenja krećemo na pisano dijeljenje. Da bismo uspješno mogli dijeliti potrebno je ponoviti tablicu dijeljenja. U radnoj bilježnici na str. 97 i 98 nalaze se zadatci dijeljenja. To je ponavljanje tako da lakše možemo dalje. Na stranici 98 piše da se zadatci rade u paru, ali kako sada nismo u školi cijelu stranicu riješite sami.

**PREDMET: GLAZBENA KULTURA**

**NASTAVNA JEDINICA**: Mali ples, nepoznati skladatelj

Prvo ponovi pjesme **Prijateljstvo pravo** i **Proljeće u srcu**.

U udžbeniku na str. 24 nalazi se naša nova pjesma Mali ples. Pročitaj prvo tekst pjesme. Pjesma govori o plesu i pokretima u plesu. Zaplesat ćete i vi! Pusti skladbu sa CD-a. Nalazi se na broju 15. Prvo pjesmu poslušaj nekoliko puta, a zatim pokušaj, prateći riječi pjesme u udžbeniku, pjevati i ti. Pjevaj dok pjesmu ne naučiš.

Nakon pjevanja vrijeme je i za ples!

Ako imaš brat, sestru, nekoga doma, stanite jedan nasuprot drugom.

Prema tekstu pjesme pružite prvo jednu nogu, pa drugu pa se poklonite jedni drugima i okrenite oko svoje osi (oko sebe).

Na tekst hop-cupa, poskakujte s noge na nogu zatim pružite obje ruke ispred sebe, poklonite se i okrenite.

Na tekst treće strofe/kitice pružite prvo desnu onda lijevu ruku, poklonite se i okrenite

Možete plesati i sami…

Sretno svima! ☺☺